Komisjoni otsus,

28. august 2003,

millega kiidetakse heaks kavad kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks

(teatavaks tehtud numbri K(2003) 3101 all)

(EMPs kohaldatav tekst)

(2003/634/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. jaanuari 1991. aasta direktiivi 91/67/EMÜ akvakultuuriloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artiklit 10 lõiget 2,

ning arvestades järgmist:

(1) Vastavalt direktiivile 91/67/EMÜ võib liikmesriik esitada komisjonile kava, mis on kavandatud selleks, et alustada hiljem menetlust vööndile või heakskiitmata vööndis asuvale kasvandusele kalahaiguste nakkusliku vereloomenekroosi (IHN) ja/või viirusliku hemorraagilise septitseemia (VHS) suhtes heakskiidetud vööndi või heakskiitmata vööndis asuva heakskiidetud kasvanduse staatuse saamise tagamiseks.

(2) Mõned liikmesriigid esitasid niisugused kavad, mis kiideti heaks komisjoni otsusega 2002/304/EÜ, [3] viimati muudetud otsusega 2003/376/EÜ. [4]

(3) 12. märtsil 2003 ja 12. juunil 2003 dateeritud kirjadega taotles Soome veterinaarasutus muudatuse tegemist otsuse 2002/304/EÜ I lisa 6B osas esitatud kavasse. Ohualdiste liikide Läänemere lõhe (Salmo salar), meriforelli (Salmo truttam trutta) ja siia (Coregonus lavaretus lavaretus) säilitamiseks on vaja need liigid taasasustada Kymijoki ja Summanjoki jõgedesse. Soome on esitanud oma kava muudatused, mis näevad ette looduslike kalade elusa marja toomist piirangutega vööndist Pyhtääs, tingimusel et on võetud kõik asjakohased meetmed tagamaks, et kalamari on vaba VHSist ja IHNist. Otsuse 2002/304/EÜ I lisas kehtestatud vööndi piire ei muudeta.

(4) 4. märtsil 2003 dateeritud kirjaga taotles Itaalia veterinaarasutus muudatuse tegemist otsuse 2002/304/EÜ I lisa punktis 5.1 esitatud kavasse. Selleks et tõsta kaitsetaset kalade toomisel kavaga hõlmatud piirkonda, peavad restoranides otsetarbimiseks ettenähtud elusforellid ja muud eluskalad ning teatavatesse tehisveekogudesse või kalavetesse sissetoomiseks ettenähtud elusad vikerforellid olema pärit VHSist ja IHNist vabaks tunnistatud kasvandustest. Otsuse 2002/304/EÜ I lisas kehtestatud vööndi piire ei muudeta.

(5) On leitud, et esitatud kavad vastavad direktiivi 91/67/EMÜ artikli 10 nõuetele ning need tuleks seetõttu heaks kiita.

(6) Otsust 2002/304/EÜ on mitu korda muudetud. Selguse ja otstarbekuse huvides tuleks see tühistada ja asendada käesoleva otsusega.

(7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Kiidetakse heaks I lisas loetletud ning direktiivi 91/67/EMÜ artikli 10 lõike 1 kohaselt esitatud kavad, mille eesmärk on saada kalahaiguste nakkusliku vereloomenekroosi (IHN) ja/või viirusliku hemorraagilise septitseemia (VHS) suhtes heakskiidetud vööndi staatus.

2. Kiidetakse heaks II lisas loetletud ning direktiivi 91/67/EMÜ artikli 10 lõike 1 kohaselt esitatud kavad, mille eesmärk on saada kalahaiguste nakkusliku vereloomenekroosi (IHN) ja viirusliku hemorraagilise septitseemia (VHS) suhtes heakskiitmata vööndis asuva heakskiidetud kasvanduse staatus.

Artikkel 2

Asjaomased liikmesriigid jõustavad heakskiidetud kavade järgimiseks vajalikud õigus- ja haldusnormid.

Artikkel 3

Otsus 2002/304/EÜ tunnistatakse kehtetuks.

Viiteid kehtetuks tunnistatud otsusele käsitatakse viidetena käesolevale otsusele.

Artikkel 4

Käesolev otsus on adresseeritud liikmesriikidele.

Brüssel, 28. august 2003

Komisjoni nimel

komisjoni liige

David Byrne

[1] EÜT L 46, 19.2.1991, lk 1.

[2] EÜT L 189, 3.7.1998, lk 12.

[3] EÜT L 104, 20.4.2002, lk 37.

[4] ELT L 130, 27.5.2003, lk 21.

--------------------------------------------------

I LISA

KALAHAIGUSTE VHSi JA IHNi SUHTES HEAKSKIIDETUD VÖÖNDI STAATUSE SAAMISEKS ESITATUD KAVAD

1. TAANI

TAANI POOLT 22. MAIL 1995 ESITATUD KAVAD HÕLMAVAD:

- FISKEBÆK Å valglat,

- kõik JÜÜTIMAA OSASID, mis jäävad Storåen, Karup å, Gudenåen ja Grejs å valglatest lõuna ja lääne poole,

- kõiki TAANI SAARI.

2. SAKSAMAA

SAKSAMAA POOLT 25. VEEBRUARIL 1999 ESITATUD KAVAD HÕLMAVAD:

- "WOLFEGGER AACH AND ROHRSEE" valglas asuvat vööndit,

- "OBERN NAGOLD" valglas asuvat vööndit.

3. HISPAANIA

HISPAANIA POOLT 1. AUGUSTIL 2002 ESITATUD KAVA HÕLMAB:

- LA RIOJA AUTONOOMSET PIIRKONDA.

4. PRANTSUSMAA

PRANTSUSMAA POOLT 16. SEPTEMBRIL 1994 ESITATUD KAVAD HÕLMAVAD JÄRGMISI PIIRKONDI:

- LES FORGES,

- LA NIVE JA LES NIVELLES,

- L’ÉLORN.

5. ITAALIA

5.1. ITAALIA POOLT 6. OKTOOBRIL 2001 BOLZANO AUTONOOMSE PIIRKONNA KOHTA ESITATUD KAVA, MUUDETUD 27. MÄRTSI 2003. AASTA KIRJAGA, HÕLMAB JÄRGMIST PIIRKONDA:

Bolzano provints

- Vöönd koosneb kõikidest Bolzano provintsi valglatest.

Vöönd hõlmab vööndi ZONA VAL DELL’ADIGE ülemist osa – st Adige jõe valgla Bolzano provintsis asuvast lähtest kuni Trento provintsi piirini.

(

NB:

Ülejäänud osa, vööndi ZONA VAL DELL’ADIGE alumine osa kuulub Trento autonoomse provintsi heakskiidetud kava alla. Selle vööndi alumisi ja ülemisi osasid tuleb käsitada ühe epidemioloogilise ühikuna.

)

5.2. ITAALIA POOLT 23. DETSEMBRIL 1996 JA 14. JUULIL 1997 TRENTO AUTONOOMSE PIIRKONNA KOHTA ESITATUD KAVAD HÕLMAVAD JÄRGMISI PIIRKONDI:

Val di Sole e di Non’i vöönd

- Valgla Noce oja lähtest S. Giustina tammini.

Val dell’Adige vööndi alumine osa

- Adige jõe valgla ja selle Trento autonoomse provintsi territooriumil asuvad lähted, alates Bolzano provintsi piirist kuni Ala tammini (hüdroelektrijaam).

(

NB:

Vööndi ZONA VAL DELL’ADIGE ülemine osa kuulub Bolzano autonoomse provintsi heakskiidetud kava alla. Selle vööndi alumisi ja ülemisi osasid tuleb käsitada ühe epidemioloogilise ühikuna.

)

Torrente-Arnò

- Valgla Arnò mägijõe lähtest kuni paisuni alamjooksul enne Arnò mägijõe Sarca jõkke suubumist.

Val Banale

- Ambiesi oja vesikonna valglast kuni hüdroelektrijaama tammini.

Varone

- Magnone oja valgla lähtest kuni joani.

Alto e Basso Chiese

- Chiese jõe valgla alates lähtest kuni Condino tammini, välja arvatud Adanà ja Palvico mägijõgede vesikond.

Torrente Palvico

- Palvico mägijõe vesikonna valglast kuni betoonist ja kividest tehtud paisuni.

5.3. ITAALIA POOLT 21. VEEBRUARIL 2001 VENETO PIIRKONNA KOHTA ESITATUD KAVA HÕLMAB:

Torrente Astico

- Astico jõe valgla alates lähtest (Trento autonoomses provintsis ja Veneto piirkonna Vicenza provintsis) kuni Vicenza provintsis asuva Pedescala jõe silla lähedal asuva tammini.

Astico jõe alamvoolu osa Pedescala silla läheduses asuva tammi ja Pria Maglio tammi vahel loetakse puhvervööndiks.

5.4. ITAALIA POOLT 20. VEEBRUARIL 2002 UMBRIA PIIRKONNA KOHTA ESITATUD KAVA HÕLMAB:

Fosso de Monterivoso: Monterivoso jõe valgla lähtest kuni Ferentillo lähedal asuva läbipääsmatu paisuni.

5.5. ITAALIA POOLT 1. VEEBRUARIL 2002 LOMBARDIA PIIRKONNA KOHTA ESITATUD KAVA HÕLMAB:

Val Brembana: Brembo jõe valgla lähtest Ponte S. Pietro kommuunis asuva läbipääsmatu paisuni.

6. SOOME

6.1. SOOME POOLT 29. MAIL 1995 ESITATUD KAVA HÕLMAB:

- Kõik Soome mandri- ja rannikualad, välja arvatud Ahvenamaa ja piirangutega ala Pyhtääs.

6.2. SOOME POOLT 29. MAIL 1995 ESITATUD KAVA, SEALHULGAS LIKVIDEERIMISE ERIMEETMED, MUUDETUD 12. MÄRTSI JA 12. JUUNI 2003. AASTA KIRJADEGA, HÕLMAB:

- Kogu AHVENAMAA PROVINTS ja piirangutega ala PYHTÄÄS.

--------------------------------------------------

II LISA

KAVAD, MIS ON ESITATUD SELLEKS, ET SAADA KALAHAIGUSTE VHSi JA/VÕI IHNi SUHTES HEAKSKIITMATA VÖÖNDIS ASUVA HEAKSKIIDETUD KASVANDUSE STAATUS

1. ITAALIA

1.1. ITAALIA POOLT 2. MAIL 2000 FRIULI-VENEZIA-GIULIA PIIRKONNA KOHTA ESITATUD KAVA HÕLMAB:

Kasvandusi Tagliamento jõe valglas:

- Azienda Vidotti Giulio snc, Sutrio.

1.2. ITAALIA POOLT 5. APRILLIL 2002 VENETO PIIRKONNA KOHTA ESITATUD KAVA HÕLMAB:

Kasvandusi Sile jõe valglas:

- Azienda Troticoltura S. Cristina, Via Chiesa Vecchia 14 – Loc. S. Cristina di Quinto.

--------------------------------------------------